Tydelike kanaal vir ‘supergeveg’Floyd Mayweather en Conor McGregor (Foto: AP /Frank Franklin II) SuperSport het vandeesweek aangekondig dat hy Saterdag ŉ tydelike kanaal (pop-up-kanaal) bekend gaan stel in aanloop tot die supergeveg tussen Conor McGregor en Floyd Mayweather. Die kanaal gaan ook talle van Mayweather se grootste gevegte uitsaai. Mayweather (40) is nog onoorwonne ná 49 gevegte in die beroepskryt en het in 2015 as professionele bokser uitgetree. McGregor is die enigste UFC-atleet om twee titels in verskillende gewigsafdelings gelyktydig te hou. Dié sogenaamde “Money fight” trek juis die aandag van duisende op sosiale media omdat dit beteken dat Mayweather vir dié enkele boksgeveg in die bokskryt sal terugtree om sy titel as die wêreldkampioen te verdedig. Volgens SuperSport gaan DStv-kanaal 213 tussen eerskomende Saterdag (19 Augustus) en 27 Augustus sommige van Mayweather se mees besproke boksgevegte uitsaai en onder meer ook sy besoek aan Suid-Afrika in 2014 en die gewilde All Access-programme. DStv-kanaal 213 is beskikbaar op alle DStv-pakkette en gaan slegs uitsaai tussen 17:00 namiddag tot net ná middernag om 01:00. Die “Money fight” sal om 05:00 op 27 Augustus uitgesaai word. DStv Catch Up en ShowMax gaan ook later die dag op 27 Augustus die boksgeveg uitsaai.